
הכנסת העשרים
מושב שני
<פרוטוקול מס' 70>
מישיבת ועדת העבודה, הרווחה והבריאות
יום שני, י"ג בחשון התשע"ו (26 באוקטובר 2015), שעה 9:10
<סדר היום:>
<אשרור הקמת ועדות משנה: 1) ועדת המשנה לעניין הרפורמה בבריאות הנפש; 2) ועדת המשנה לעניין מעמד הקשיש; 3) ועדת המשנה לטיפול בצעירים וצעירות חסרי בית>
נכחו:

<חברי הוועדה:> 
אלי אלאלוף – היו"ר
מירב בן ארי
<ייעוץ משפטי: >
נעה בן שבת
ענת מימון
<מנהלת הוועדה:>
וילמה מאור
<רישום פרלמנטרי:>
אהובה שרון, חבר המתרגמים
<אשרור הקמת ועדות משנה: 1) ועדת המשנה לעניין הרפורמה בבריאות הנפש; 2) ועדת המשנה לעניין מעמד הקשיש; 3) ועדת המשנה לטיפול בצעירים וצעירות חסרי בית>
<היו"ר אלי אלאלוף:>
בוקר טוב. ה-26 באוקטובר 2015, י"ג בחשון התשע"ו והשעה 09:10. האיחור הוא באחריותי.
ברשותכם, נתחיל בנושא שלא קשור לאורחים אלא לחברי הכנסת. אנחנו רוצים לאשר הקמת ועדות משנה של ועדת העבודה, הרווחה והבריאות.

הוועדה הראשונה, ועדת משנה לעניין הרפורמה בבריאות הנפש.

הוועדה השנייה, ועדת משנה לעניין מעמד הקשיש.

הוועדה השלישית, ועדת משנה לטיפול בצעירים וצעירות חסרי בית.

בראש ועדת המשנה לעניין הרפורמה בבריאות הנפש תעמוד חברת הכנסת נורית קורן וחברים בה יהיו  חברי הכנסת מיכל בירן, ג'מאל זחאלקה, מאיר כהן, יעקב מרגי, שולי מועלם ואורלי לוי אבקסיס.

בראש ועדת המשנה לעניין מעמד הקשיש תעמוד חברת הכנסת טלי פלוסקוב וחברים בה יהיו חברי הכנסת נורית קורן, אברהם נגוסה, מיכל בירן, איציק שמולי, ג'מאל זחאלקה, ישראל אייכלר ואילן גילאון.

בראש ועדת המשנה לטיפול בצעירים וצעירות חסרי בית תעמוד  ידידתי כבר הרבה ימים אבל תמיד היא צעירה ואני לא, חברת הכנסת  מירב בן ארי וחברים בה יהיו חברי הכנסת נורית קורן, אברהם נגוסה, מיכל בירן, איציק שמולי, היימן עודה ושולי מועלם.

אנחנו מצביעים. מי בעד? מי נגד?

הצבעה

בעד –  פה אחד
ההצעה להקמת ועדות משנה נתקבלה.
<היו"ר אלי אלאלוף:>
אושר פה אחד. תודה. מזל טוב לוועדות והרבה עבודה. תודה על שאתם מתנדבים לעשות את העבודה המאוד קשה. הוועדה הבאה שתקום היא הוועדה לנושא קצבאות הביטוח הלאומי אחרי שנסיים את כל תהליך ההידברות עם כל הצדדים. אני מקווה שנביא את ההצעה עוד בשבוע הבא.

תודה.

<הישיבה ננעלה בשעה 09:15.>

